จิตตะ เวลธ์ ส่ง “Jitta Ranking US Healthcare” ชูผลตอบแทนเฉลี่ย 10 ปี กว่า 22%
จิตตะ เวลธ์ ส่ง “Jitta Ranking US Healthcare” เฟ้นหาหุ้นสุขภาพสหรัฐฯรายตัวด้วย AI เสริมความมั่งคั่ง ชูผลตอบแทนเฉลี่ย 10 ปี กว่า 22%
29 เม.ย. 2565

นายตราวุทธิ์ เหลืองสมบูรณ์ ประธานเจ้าหน้าที่บริหาร บริษัทหลักทรัพย์จัดการกองทุน จิตตะ เวลธ์ จำกัด (บลจ.) สตาร์ทอัพรายแรกของไทยที่ได้รับอนุญาตบริหารจัดการกองทุนส่วนบุคคล จากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ผู้ให้บริการกองทุนส่วนบุคคล Jitta Wealth เปิดเผยว่า แนวโน้มกระแสใส่ใจรักษาสุขภาพทั่วโลกปรับเพิ่มสูงขึ้นอย่างต่อเนื่อง จากการเพิ่มขึ้นของจำนวนประชากรผู้สูงอายุ อัตราการเกิดโรคระบาดใหม่ๆที่สูงขึ้นอย่างรวดเร็ว รวมไปถึงประชากรกลุ่ม Millenials (กลุ่ม Generation Y เกิดระหว่างปี 2523 - 2539) มีอัตราการใช้จ่ายเพื่อดูแลสุขภาพอย่างมีนัยยะสำคัญโดยข้อมูลวิจัยล่าสุดที่ปรากฎใน ReserachandMarkets.com ผู้นำแหล่งรวมงานวิจัยและสถิติตลาดระดับโลก คาดการณ์ว่า ตลาดสุขภาพและอนามัยทั่วโลก (Health and Hygiene) จะเติบโตถึง 187.90 พันล้านดอลลาร์สหรัฐ หรือประมาณ 6 ล้านล้านบาท ภายในปี 2568 สะท้อนให้เห็นถึงอัตราการเติบโตอย่างก้าวกระโดด และมูลค่าตลาดจำนวนมหาศาล ซึ่งบริษัทหลักทรัพย์จัดการกองทุน จิตตะ เวลธ์ จำกัด ได้เล็งเห็นแนวโน้มการเติบโตของอุตสาหกรรม และโอกาสการลงทุนในกลุ่มธุรกิจดังกล่าวมาโดยตลอดล่าสุดบริษัทฯได้เปิดตัวกองทุนส่วนบุคคล Jitta Ranking US Healthcare วิเคราะห์คัดเลือกลงทุน ‘หุ้นดี ราคาน่าลงทุน’ รายตัวในกลุ่มสุขภาพ และนวัตกรรมการแพทย์ดิจิทัล (Healthcare Digitalization) ชั้นนำของโลกที่จดทะเบียนในตลาดหุ้นสหรัฐฯ 5-30 หุ้น ด้วยอัลกอริทึมของ Jitta Ranking เช่น Fulgent Genetics บริษัทผลิตชุดทดสอบ Covid-19 และชุดทดสอบทางพันธุกรรมอื่นๆ ในราคาที่เข้าถึงได้ ซึ่งในปี 2564 มีรายได้เติบโตกว่า 135% BioNTech ผู้ผลิตชีวเภสัชภัณฑ์ชนิดภูมิคุ้มกันบำบัดด้วยเทคโนโลยี mRNA สำหรับการรักษาโรคมะเร็งและโรคติดเชื้อต่างๆ รวมไปถึงวัคซีน Covid-19 ซึ่งมีรายได้ปี 2564 เติบโตกว่า 3,800% และ Exelixis บริษัทเทคโนโลยีชีวภาพด้านเนื้องอกวิทยา มุ่งเน้นไปที่การค้นคว้า พัฒนา เพื่อรักษาโรคมะเร็งในสหรัฐฯ มีรายได้ปี 2564 เติบโตกว่า 45% โดย Jitta Ranking US Healthcare จะปรับพอร์ตอัตโนมัติทุก 3 เดือน ซึ่งจากผลการพิสูจน์อัตราผลตอบแทนย้อนหลัง 10 ปี (Back Test) ของ Jitta Ranking US Healthcare (จากปี 2012 - 2021) สามารถทำได้ถึง 22.00% ต่อปี ในขณะที่ S&amp;P Health Care Index TR สามารถทำผลตอบแทนได้ 16.57%“อุตสาหกรรมสุขภาพในสหรัฐฯ เป็นตลาดที่มีขนาดใหญ่เป็นอันดับ 1 ของโลก ด้วยมูลค่าตลาด ณ สิ้นปี 2563 ที่่ 4.12 ล้านล้านดอลลาร์สหรัฐ และคาดว่าจะเติบโตจนมีมูลค่าตลาดที่ 6.2 ล้านล้านดอลลาร์สหรัฐในปี 2571 คิดเป็นอัตราการเติบโตเฉลี่ยที่ 5.4% ต่อปีในช่วงปี 2563-2571 จึงนับเป็นโอกาสแห่งการสร้างพอร์ตสู่ความมั่งคั่งในอนาคต” นายตราวุทธิ์ กล่าวนายตราวุทธิ์ บอกเพิ่มเติมว่า กองทุนส่วนบุคคล Jitta Ranking US Healthcare นับเป็นอีกขั้นของการเดินหน้าสร้างโอกาสให้นักลงทุนได้เข้าถึงอุตสาหกรรมสุขภาพ 1 ในอุตสาหกรรมที่มีการเติบโตอย่างโดดเด่น และน่าจับตามองมากที่สุดโลก รองรับกระแสเมกะเทรนด์ จากก่อนหน้าที่บริษัทฯได้นำเสนอนโยบายการลงทุนในกลุ่มอุตสาหกรรมดังกล่าวผ่าน “Global Healthcare” กองทุนส่วนบุคคล Thematic บริการสุขภาพ (Healthcare) เน้นลงทุนในหุ้นของบริษัททั่วโลกที่ทำธุรกิจเกี่ยวกับสุขภาพ เช่น บริษัทยา และผู้ผลิตเครื่องมือการแพทย์ ผ่านกองทุน iShares Global Healthcare ETF (IXJ) ซึ่งให้อัตราผลตอบแทนเฉลี่ย 31 ปี 15.19 % (ข้อมูล ณ วันที่ 26 เมษายน 2565)ทั้งนี้ บลจ. จิตตะ เวลธ์ จำกัด คิดค่าธรรมเนียมบริหารจัดการเพียง 0.5% ต่อปี โดยนักลงทุนสามารถศึกษารายละเอียดเพิ่มเติมเกี่ยวกับนโยบายการลงทุนในอุตสาหกรรมสุขภาพทั้ง Jitta Ranking และ Thematic ได้ที่ https://jitta.co/UShealthcare หรือสอบถามเจ้าหน้าที่แนะนำการลงทุนได้ทาง Line ID: @JittaWealth